cyanic-selkie/wikianc huggingface dataset:
Πρίστινα
Γεωγραφία
Η Πρίστινα καλύπτει έκταση 572 τετραγωνικών χιλιομέτρων. Σε στρατηγική θέση στο βορειοανατολικό τμήμα του Κοσσυφοπεδίου, η πόλη βρίσκεται κοντά στα όρη Γκίλιακ. Οντας πρωτεύουσα του Κοσσυφοπεδίου, η Πρίστινα έχει αναπτυχθεί τα τελευταία χρόνια, ώστε να συνδεθεί με το Κόσοβο Πόλιε. Οδικώς είναι 520 χιλιόμετρα νότια του Βελιγραδίου, 90 χιλιόμετρα βόρεια των Σκοπίων, 250 χιλιόμετρα βορειοανατολικά των Τιράνων και 300 χιλιόμετρα ανατολικά της Ποντγκόριτσα.
Η Πρίστινα είναι μια από τις αστικές περιοχές της χώρας με τις πιο σοβαρές ελλείψεις νερού. Ο πληθυσμός της πόλης αντιμετωπίζει καθημερινές διακοπές νερού λόγω της έλλειψης βροχοπτώσεων και χιονοπτώσεων, που έχει περιορίσει σοβαρά τα υδατικά αποθέματα της πόλης. Οι σημερινοί υδάτινοι πόροι δεν ανταποκρίνονται στις ανάγκες του υπερβολικού πληθυσμού της. Η παροχή νερού προέρχεται από τους δύο κύριους ταμιευτήρες Μπάτλαβα και Μπάντοβτς. Ωστόσο υπάρχουν πολλά προβλήματα με την παροχή νερού που προέρχεται από αυτούς τους δύο ταμιευτήρες που υδροδοτούν το 92% του πληθυσμού της Πρίστινα. Ως εκ τούτου οι αρχές έχουν εντείνει τις προσπάθειές τους για να βελτιώσουν την κατάσταση και να διασφαλίσουν ότι τέτοιες κρίσεις δεν θα χτυπήσουν ξανά την πόλη.
Μετά τον πόλεμο του 1999 η πόλη έχει αλλάξει θεαματικά. Το Δημοτικό Πάρκο της Πρίστινα έχει αλλάξει πλήρως με νέα λιθόστρωτα μονοπάτια, ψηλά δέντρα, φύτεψη λουλουδιών και ένα δημόσιος χώρο για τα παιδιά. Πρόσφατα κατασκευάστηκε ένας νέος χώρος πρασίνου (Τάουκ Μπάσκε), μεταξύ του Τζέρμια και του Δημοτικού Πάρκου. Μετά την ανακατασκευή της Πλατείας Μητέρας Τερέζας έχουν φυτευτεί πολλά δέντρα και λουλούδια. Πολλά παλιά κτίρια μπροστά από το κτίριο της κυβέρνησης έχουν κατεδαφιστεί για να δημιουργηθεί ανοιχτός χώρος.
Κλίμα
Η Πρίστινα έχει υγρό ηπειρωτικό κλίμα (Dfb στην Κλιματική ταξινόμηση Κέππεν), με θαλάσσιες επιρροές. Η πόλη έχει ζεστά καλοκαίρια και σχετικά κρύους, συχνά με χιόνι χειμώνες.
Πρωτεύουσα
Όντας πρωτεύουσα του Κοσσυφοπεδίου η πόλη επηρεάζει την πολιτική, πολιτιστική και οικονομική όψη της χώρας. Η Πρίστινα είναι η έδρα της Κυβέρνησης του Κοσσυφοπεδίου. Ο Δήμαρχός της είναι από τις σημαντικότερες πολιτικές μορφές της χώρας, ιδιαίτερα για τη νεολαία της πόλης. Το Κοσσυφοπέδιο είναι γνωστό ότι έχει τον πιο νεανικό πληθυσμό στην Ευρώπη, με μέσο όρο ηλικίας τα 25 έτη. Κατά τις εκλογές του 2013 ο Σφεντ Αχμέτι, καθηγητής οικονομικών, συγκέντρωσε το μεγαλύτερο μέρος της νεολαίας της Πρίστινα γύρω από την εκστρατεία του, και εξαιτίας του γεγονότος ότι ήταν σχεδόν 30 χρόνια νεώτερος από τον πρώην Δήμαρχο Ισά Μουστάφα. Η ομάδα και το επιτελείο του αποτελείτο από νέους και ο Αχμέτι εμφάνιζε μια πιο σύγχρονη δημόσια εικόνα, παρουσιάζοντας τον εαυτό του πιο κοντά στους ψηφοφόρους. Πολλοί νέοι επέλεξαν να συμμετάσχουν εθελοντικά στις συναντήσεις του, έτσι η εκστρατεία του γενικά αντιπροσώπευε μια καινοτομία στην πολιτική του Κοσσυφοπεδίου. Ο Αχμέτι υποσχέθηκε να πηγαίνει στην εργασία του με τα δημόσια μέσα μεταφοράς, προκειμένου να εξοικονομήσει χρήματα από τη χρήση δαπανηρών επίσημων αυτοκινήτων, κάτι που μέχρι σήμερα έχει τηρήσει.
Δημοτικό Συμβούλιο
Το δημοτικό συμβούλιο αποτελείται από 51 μέλη. Το ένα τρίτο των μελών πρέπει να είναι γυναίκες, σύμφωνα με τον Οργανισμό του Δήμου που εγκρίθηκε το 2010. Η LDK (Δημοκρατική Λίγκα του Κοσσυφοπεδίου) έχει τα περισσότερα μέλη σε όλες τις εκλογές που διεξήχθησαν μέχρι σήμερα. Στις εκλογές του 2013, αν και ο υποψήφιος της LDK Ισά Μουστάφα έχασε από το Σφεντ Αχμέτι, το LDK κέρδισε 18 έδρες στο Συμβούλιο και το Βετεβεντόσε (Σφεντ Αχμέτι) 10. Ακολούθησε το PDK με 8 και το AKR με 4 έδρες. Σήμερα επικεφαλής του Δημοτικού Συμβουλίου είναι ο Χαλίμ Χαλίμι από το LDK. Το Φεβρουάριο του 2014 η πλειοψηφία του Δημοτικού Συμβουλίου, ύστερα από έντονη συζήτηση, ψήφισε να πουλήσει το επίσημο αυτοκίνητο του δήμου για να μειώσει την απόσταση μεταξύ των πολιτικών και του πληθυσμού
Πληθυσμός
Με την απογραφή του 2011 ο συνολικός πληθυσμός του δήμου της Πρίστινα υπολογίστηκε σε 198.897, που την κάνει τη μεγαλύτερη πόλη του Κοσσυφοπεδίου [46], και εθνοτικά αποτελείται από Αλβανούς (97,8%), Τούρκους (1%), Ασκαλί (0,28%), Σέρβους (0,22%), Βόσνιους (0,20%), Γκόρανι (0.10%), Ρομά (0.03%) και Αιγύπτιους (0,001%).
Η αγροτική περιοχή καθώς και η περιοχή κοντά στο κέντρο της Πρίστινα, με όρους κοινωνικοοικονομικών διαδικασιών, έχει μια πληθυσμιακή δυναμική, τόσο δημογραφική, όσο και επαγγελματική. Αυτό το τμήμα του δήμου έχει μεγάλη πυκνότητα πληθυσμού. Η πυκνότητα του πληθυσμού είναι 247 κάτοικοι ανά τετραγωνικό χιλιόμετρο, ενώ η πυκνότητα πληθυσμού της προαστιακής περιοχής του δήμου χωρίς την Πρίστινα, ως αστικό κέντρο, είναι 123 κάτοικοι ανά km² Η πόλη, ως αστικό κέντρο με αντιπροσωπευτικές λειτουργίες και οικονομική ισχύ, έχει αλλάξει τη δομή του πληθυσμού. Με τη γύρω περιοχή γίνεται όλο και περισσότερο ένα μεγάλο πολεοδομικό συγκρότημα, ενώ η ορεινή περιοχή, ιδιαίτερα οι πιο απομακρυσμένες περιοχές, αποψιλώνονται πληθυσμιακά, ιδίως μετά τον Πόλεμο του Κοσσυφοπεδίου. Το δίκτυο των οικισμών στην περιοχή του Δήμου της Πρίστινα έχει κάποιες ιδιαιτερότητες, με διαφορές ανάλογα με το βαθμό οικονομικής ανάπτυξης, τις φυσικές συνθήκες, τις κοινωνικοπολιτικές περιστάσεις και τη θέση.
Σύμφωνα με εκτιμήσεις μετά την απογραφή του 1991 (που μποϊκόταρε η Αλβανική πλειοψηφία) ο πληθυσμός του δήμου της Πρίστινα ήταν 199.654, από τους οποίους 77.63% Αλβανοί του Κοσσυφοπεδίου, 15.43% Σέρβοι και Μαυροβούνιοι του Κοσσυφοπεδίου και 1.72% εθνοτικά Μουσουλμάνοι κ.ά. Αυτή η απογραφή δεν μπορεί να θεωρηθεί ακριβής, καθώς βασίστηκε σε προηγούμενα αρχεία και εκτιμήσεις. Στις αρχές του 1999 η Πρίστινα είχε περίπου 230.000 κατοίκους. Υπήρχαν περισσότεροι από 40.000 Σέρβοι και περίπου 6.500 Ρομά και οι υπόλοιποι Αλβανοί του Κοσσυφοπεδίου.
Σήμερα, μετά τη νέα διοικητική διαίρεση που έγινε τη δεκαετία του 2000, η ​​πόλη της Πρίστινα έχει εθνοτική πλειοψηφία Αλβανών του Κοσσυφοπεδίου με που ανέρχεται στο 98% του συνολικού πληθυσμού με μικρό αριθμό μειονοτήτων. Ο πληθυσμός των Σέρβων στην πόλη έχει μειωθεί σημαντικά από το 1999, καθώς πολλοί από τους Σέρβους που ζούσαν στην πόλη την εγκατέλειψαν ή εκδιώχθηκαν μετά το τέλος του πολέμου. Επίσης πολλοί από αυτούς μετακόμισαν στον δήμο της Γκρατσάνιτσα, δέκα χιλιόμετρα ανατολικά της Πρίστινα.
Θρησκεία
Το Κοσσυφοπέδιο είναι κοσμικό κράτος χωρίς επίσημη θρησκεία. Η ελευθερία της πίστης, της συνείδησης και της θρησκείας κατοχυρώνεται σαφώς στο Σύνταγμα του Κοσσυφοπεδίου Η Πρίστινα θεωρείται ανέκαθεν ως μια πόλη όπου η ανεκτικότητα και η συνύπαρξη ως προς τη θρησκεία και τον πολιτισμό υπήρξε στοιχείο της κοινωνίας της τους τελευταίους αιώνες.
Το Ισλάμ και ο Χριστιανισμός είναι οι πιο ευρέως διαδεδομένες θρησκείες μεταξύ των κατοίκων της Πρίστινα. Με την απογραφή του 2011 το 97,3% του πληθυσμού της πόλης καταμετρήθηκσν ως Μουσουλμάνοι και 0,8% ως Χριστιανοί, από τους οποίους 0,59% Ρωμαιοκαθολικοί και 0,24% Ορθόδοξοι. Το υπόλοιπο 1,9% του πληθυσμού ανέφερε ότι δεν έχει θρησκεία ή άλλη θρησκεία ή δεν παρείχε επαρκή απάντηση.
Ο (Ρωμαιοκαθολικός) Καθεδρικός ναός της Πρίστινα είναι ίσως ο μεγαλύτερος στο Κοσσυφοπέδιο και ονομάστηκε προς τιμήν της Αλβανίδας Ρωμαιοκαθολικής μοναχής και ιεραποστόλου Μητέρας Τερέζας. Μερικά από τα τζαμιά της Πρίστινα, μεταξύ άλλων το Αυτοκρατορικό Τζαμί και το Τσαρσί Τζαμί, έχουν χτιστεί το Μεσαίωνα από τους Οθωμανούς.
Οικονομία
Η Πρίστινα αποτελεί την καρδιά της οικονομίας του Κοσσυφοπεδίου και έχει ζωτική σημασία για τη σταθερότητα της χώρας. Ο τριτογενής τομέας είναι ο πιο σημαντικός για την οικονομία της πόλης και απασχολεί πάνω από το 75% του εργατικού δυναμικού της Πρίστινα. Το 20% του ενεργού πληθυσμού απασχολείται στο δευτερογενή τομέα και ακολουθεί ο πρωτογενής τομέας με μόλις 5%.
Η Πρίστινα είναι ο κύριος τουριστικός προορισμός του Κοσσυφοπεδίου, καθώς και η κύρια αεροπορική πύλη προς τη χώρα. Είναι γνωστή ως πανεπιστημιακό κέντρο σπουδαστών από γειτονικές χώρες όπως η Αλβανία, η Βόρεια Μακεδονία, το Μαυροβούνιο και η Σερβία. Το 2012 ο τουρισμός στην Πρίστινα προσέλκυσε 36.186 ξένους επισκέπτες Οι περισσότεροι ξένοι τουρίστες προέρχονται από την Αλβανία, την Τουρκία, τη Γερμανία, τις Ηνωμένες Πολιτείες, τη Σλοβενία, το Μαυροβούνιο και τη Βόρεια Μακεδονία, με τον αριθμό των επισκεπτών από αλλού να αυξάνονται κάθε χρόνο.
Η πόλη διαθέτει μεγάλο αριθμό πολυτελών ξενοδοχείων, σύγχρονων εστιατορίων, μπαρ, παμπ και πολύ μεγάλων νυχτερινών κέντρων. Τα καφέ μπαρ αποτελούν αντιπροσωπευτική εικόνα της Πρίστινα και βρίσκονται σχεδόν παντού. Τα μεγαλύτερα ξενοδοχεία της πόλης είναι το Swiss Diamond και το Grand Hotel Prishtina που βρίσκονται στο κέντρο της πόλης. Άλλα σημαντικά ξενοδοχεία που βρίσκονται στην Πρίστινα είναι τα Emerald Hotel, Sirius Hotel και Hotel Garden.
Από τα αξιοθέατα με τους περισσότερους επισκέπτες, που βρίσκονται κοντά στην πόλη, είναι η Λίμνη Μπάτλαβα και το Μαρμάρινο Σπήλαιο, που είναι επίσης από τα πιο δημοφιλή μέρη της χώρας. Η Πρίστινα διαδραμάτισε πολύ σημαντικό ρόλο κατά τη διάρκεια του Β 'Παγκοσμίου Πολέμου, αποτελώντας καταφύγιο για τους Εβραίους, των οποίων τα νεκροταφεία είναι τώρα επισκέψιμα.
Μεταφορές
Η Πρίστινα αποτελεί την οικονομική και χρηματοοικονομικό κέντρο του Κοσσυφοπεδίου λόγω του μεγάλου πληθυσμού της, των σύγχρονων υποδομών και της γεωγραφικής της θέσης στο κέντρο της χώρας. Μετά την ανεξαρτησία του Κοσσυφοπεδίου η πόλη έχει υποστεί σημαντική βελτίωση και ανάπτυξη τα τελευταία χρόνια, εκσυγχρονίζοντας και επεκτείνοντας σημαντικά την οικονομία, τις υποδομές και τις αεροπορικές, σιδηροδρομικές και οδικές μεταφορές.
Η Πρίστινα είναι ο σημαντικότερος οδικός κόμβος του Κοσσυφοπεδίου, καθώς όλοι οι μεγάλοι αυτοκινητόδρομοι περνούν από τα όρια της πόλης. Οι περισσότεροι αυτοκινητόδρομοι του Κοσσυφοπεδίου είναι σε μεγάλο βαθμό ολοκληρωμένοι και εν μέρει υπό κατασκευή ή βρίσκονται υπό προγραμματισμό. Αμέσως μετά την ολοκλήρωσή τους η Πρίστινα θα διαθέτει απευθείας πρόσβαση στα Σκόπια μέσω του αυτοκινητοδρόμου R6. Ο αυτοκινητόδρομος R7 συνδέει το Δυρράχιο με την Πρίστινα και θα συνδεθεί σύντομα άμεσα με τον Πανευρωπαϊκό Διάδρομο X.
Το διεθνές αεροδρόμιο της Πρίστινα λειτουργεί ως η βασική πύλη της χώρας και δέχεται περίπου 2 εκατομμύρια επιβάτες ετησίως με συνδέσεις με πολλούς προορισμούς σε διάφορες χώρες και πόλεις της Ευρώπης, με τις συχνότερες με την Αυστρία, τη Γερμανία, την Ελβετία καθώς με τη Σλοβενία, την Τουρκία και το Ηνωμένο Βασίλειο.
Η Πρίστινα είναι το κέντρο μεταφορών του Κοσσυφοπεδίου, οδικών, σιδηροδρομικών και εναέριων. Τα λεωφορεία, τα τρένα και τα αεροπλάνα της πόλης λειτουργούν όλα μαζί για τη διατήρηση υψηλού επιπέδου σύνδεσης μεταξύ της Πρίστινα και πολλών άλλων περιοχών και πέραν αυτής. Ανάλυση της Τροχαίας δείχνει ότι από τα 240.000 αυτοκίνητα που έχουν ταξινομηθεί στο Κοσσυφοπέδιο, περίπου 100.000 (41%) προέρχονται από την περιοχή της Πρίστινα.
Η Πρίστινα έχει δύο σιδηροδρομικούς σταθμούς. Ο Σιδηροδρομικός σταθμός της Πρίστινα βρίσκεται δυτικά του κέντρου, ενώ ο Σιδηροδρομικός σταθμός του Κόσοβο Πόλιε είναι το σιδηροδρομικό κέντρο του Κοσσυφοπεδίου. Η Πρίστινα εξυπηρετείται με καθημερινή σιδηροδρομική σύνδεση με τα Σκόπια.
Πολιτισμός
Ως πρωτεύουσα της Δημοκρατίας του Κοσσυφοπεδίου είναι το κέντρο της πολιτιστικής και καλλιτεχνικής ζωής όλων των Αλβανών που ζουν στο Κοσσυφοπέδιο. Η Πρίστινα φιλοξενεί τα μεγαλύτερα πολιτιστικά ιδρύματα της χώρας, όπως το Εθνικό Θέατρο του Κοσσυφοπεδίου, το Εθνικό Αρχαιολογικό, το Εθνογραφικό και Φυσικών επιστημών Μουσείο του Κοσσυφοπεδίου, την Εθνική Πινακοθήκη και το Εθνολογικό Μουσείο. Η Εθνική Βιβλιοθήκη του Κοσσυφοπεδίου έχει πάνω από 1,8 εκατομμύρια βιβλία, περιοδικά, χάρτες, άτλαντες, μικροφίλμ και άλλα σχετικά υλικά.
Υπάρχουν πολλά ξένα πολιτιστικά ιδρύματα στην Πρίστινα, όπως το Αλβανικό Αλβανολογικό Ινστιτούτο, η Γαλλική Αλιάνς Φρανσέζ, το Βρετανικό Συμβούλιο και τα Γερμανικά Ινστιτούτο Γκαίτε και Ίδρυμα Φρίντριχ Εμπερτ. Στην Πρίστινα έχει ιδρυθεί επίσης Γραφείο Πληροφοριών του Συμβουλίου της Ευρώπης.
Αξιοθέατα
Από τα 426 προστατευόμενα ιστορικά μνημεία στο Κοσσυφοπέδιο, 21 βρίσκονται στην Πρίστινα. Πολλά από αυτά τα μνημεία χρονολογούνται από τη Βυζαντινή και την Οθωμανική περίοδο.
Από το 1945 οι αρχές της Γιουγκοσλαβίας άρχισαν να οικοδομούν μια σύγχρονη Πρίστινα με την ιδέα να "καταστρέψουν το παλιό, να οικοδομήσουν το νέο". Αυτός ο εκσυγχρονισμός οδήγησε σε σημαντικές αλλαγές στη δομή των κτιρίων, τη λειτουργία τους και τον περιβάλλοντα χώρο τους.
Ωστόσο έχουν διατηρηθεί πολλά είδη μνημείων, όπως τέσσερα τζαμιά, μια αποκαταστημένη ορθόδοξη εκκλησία, ένα οθωμανικό λουτρό, μια δημόσια κρήνη, ένας πύργος ρολογιού, πολλές παραδοσιακές κατοικίες καθώς και κτίρια αρχιτεκτονικής με ευρωπαϊκές επιρροές, όπως το Μουσείο του Κοσσυφοπεδίου. Αυτά συμβολίζουν τον ιστορικό και πολιτιστικό χαρακτήρα της Πρίστινας, όπως αναπτύχθηκε επί αιώνες με το πνεύμα των αυτοκρατοριών που την κατέκτησαν (Ρωμαϊκή, Βυζαντινή, Οθωμανική  και Αυστροουγγρική).
Η Mbretëresha e Dardanisë (Βασίλισσα της Δαρδανίσς) ή Hydnesha ne Fron (Θεά στο Θρόνο) είναι τεχνούργημα που βρέθηκε κατά τη διάρκεια ανασκαφών το 1955 στην περιοχή Ουλπιανή, προάστιο της Πρίστινα. Χρονολογείται από το 3500 π.Χ. στη Νεολιθική εποχή και είναι φτιαγμένο από πηλό. Στην Πρίστινα υπάρχει επίσης το "Hamami i Qytetit" και το σπίτι του Εμίν Γκίκα, που μετατράπηκε στο Εθνογραφικό Μουσείο. Η Πρίστινα έχει επίσης το δημοτικό της αρχείο που ιδρύθηκε τη δεκαετία του 1950 και περιέχει όλα τα αρχεία της πόλης, του δήμου και της περιοχής.
Η εντυπωσιακή και αρχιτεκτονικά πρωτοποριακή Εθνική Βιβλιοθήκη της Πρίστινα, ένα "οικοδόμημα του παράλογου", όπως έχει χαρακτηρισθεί, σχεδιάστηκε και χτίστηκε το 1982 από τον Κροάτη αρχιτέκτονα Andrija Muntjakovic, ξεσηκώνοντας τη δημόσια κατακραυγή. Εξωτερικά, το μαμούθ αυτό κτίριο 16.500 τετραγωνικών μέτρων στεφανώνεται από 99 θόλους από λευκό γυαλί σε διαφορετικά μεγέθη και περιβάλλεται εξολοκλήρου από ένα δίχτυ μεταλλικό. Η Βιβλιοθήκη έχει στην κατοχή της σπάνιο φωτογραφικό υλικό από την παλιά Πρίστινα, καθώς και πάνω από 5.000 σπάνια βιβλία και χειρόγραφα, που πολλά χρονολογούνται από τον 16ο αιώνα.
Ο γενειοφόρος άνδρας που εικονίζεται στην πρόσοψη του κτιρίου είναι ο τοπικός ήρωας Άντεμ Γιασάρι, ένας από τους αρχηγούς του Ου-Τσε-Κα (UCK), που σκοτώθηκε το 1998 μαζί με 50 άλλους (συμπεριλαμβανομένης και ολόκληρης της οικογένειάς του) από τη σερβική αστυνομία.
Το πανύψηλο 15 μέτρων Μνημείο Αδελφοσύνης και Ενότητας, κατάλοιπο κι αυτό της γιουγκοσλαβικής εποχής (1961), απέναντι σήμερα στα γραφεία της Ευρωπαϊκής Ένωσης, μοιάζει με αναποδογυρισμένο βέλος, που οι τρεις ψηλές κολόνες του ενώνονται στην κορυφή του μνημείου, συμβολίζοντας την "αδελφοσύνη και την ενότητα" των τριών λαών του Κοσόβου, Αλβανών, Σέρβων και Τούρκων.
Η βάση του μνημείου κοσμείται με ένα υπέροχο γλυπτό από μέταλλο, ένα σύνολο από απρόσωπες μορφές.
Το κτίριο που στεγάζεται σήμερα το Εθνικό Αρχαιολογικό Μουσείο της Πρίστινα είχε ανεγερθεί το 1898 από τους Αυστριακούς για τον Τουρκικό στρατό. Στεγάζει μια πλούσια συλλογή αρχαιολογικών ευρημάτων της περιοχής, καλύπτοντας περιόδους της Ιλλυρικής, Δαρδανικής και Ρωμαϊκής ιστορίας. Το αριστούργημα του Μουσείου είναι η προϊστορική "Θεά στο Θρόνο" (αλβαν. Hynesha ne Fron), που χρονολογείται από το 6.000 π. Χ. και ανακαλύφθηκε το 1956.
Στεγάζεται σ' ένα παραδοσιακό αρχιτεκτονικό οικοδόμημα του 18ου αιώνα, στην περιοχή του αρχαίου παζαριού (bazaar) της Πρίστινα, κατοικία αρχικά του Emin Gjiku, που μετατράπηκε σε μουσείο το 2006.
Το Τσαρσί Τζαμί (Xhamia e Carshise), μια πέτρινη κατασκευή, είναι το παλαιότερο κτίσμα στην Πρίστινα, χρονολογούμενο από τον 15ο αιώνα. Οικοδομήθηκε από το Σουλτάνο Βαγιαζήτ (Bajazit), σε ανάμνηση μιας νίκης του το 1389.
Απέναντι από τον Πύργο του Ρολογιού της Πρίστινα, βρίσκεται το Φατίχ Τζαμί), που χτίστηκε το 1461 από το Τούρκο Σουλτάνο Μεχμέτ Β' Φατίχ ("ο κατακτητής"), όπως μαρτυρείται από μιαν εγχάρακτη επιγραφή πάνω από την κύρια είσοδο γραμμένη στα αραβικά. Το εσωτερικό του τζαμιού έχει λουλουδένιες διακοσμήσεις. Το μεγαλειώδες αυτό οικοδόμημα της παλιάς Πρίστινας το στεφανώνει ένας εντυπωσιακός θόλος ύψους 15 μέτρων. Το τζαμί είχε μετατραπεί σε χριστιανικό ναό κατά τη διάρκεια των Αυστρο-τουρκικών πολέμων στα 1690 - 1698.
Το Μεγάλο Χαμάμ (Hamam i Madh), που ανακαινίζεται σήμερα, χτίστηκε το 1470, ως δημόσια λουτρά, με ξεχωριστές αίθουσες για άνδρες και γυναίκες. Το λουτρικό αυτό συγκρότημα στεφανώνεται με 15 όμορφους θόλους.
Η Πρίστινα κοσμείται με το ευρηματικό μνημείο "NEWBORN" (= νεογέννητο), που στήθηκε το Φεβρουάριο του 2008 στο χώρο μπροστά στο Κέντρο Νεότητας και 'Αθλησης και σηματοδοτεί την Ημέρα της Ανεξαρτησίας του Κοσόβου. Αυτό το "τυπογραφικό γλυπτό", όπως έχει αποκαλεσθεί, αποτελείται από επτά 3 μέτρων το καθένα κίτρινα γράμματα, όσα και τα γράμματα της λέξης "NEWBORN", φτιαγμένα από ατσάλι, τα οποία έχουν καλυφθεί σήμερα με αυτόγραφα και υπογραφές από εκατοντάδες ανθρώπους, με πρώτους τον πρώην πρόεδρο του Κοσόβου Φατμίρ Σεϊντίου και τον Πρωθυπουργό Χασίμ Θάτσι.
Στον κεντρικό πεζόδρομο της Πρίστινας, που φέρνει το όνομα της αλβανικής καταγωγής μοναχής Μητέρας Τερέζας, υπάρχει ο επιβλητικός έφιππος ανδριάντας του εθνικού ήρωα των Αλβανών Σκεντέρμπεη (Skanderberg), φιλοτεχνημένο από τον Αλβανό καλλιτέχνη Janaq Paco το 2001, καθώς και το άγαλμα της Μητέρας Τερέζας.
Μουσική
Η αλβανική μουσική θεωρείται πολύ πλούσια σε είδη και στην εξέλιξή τους. Αλλά πριν μιλήσουμε για την εξέλιξή των ειδών, ένα βασικό σημείο που πρέπει να αναφερθεί είναι αναμφισβήτητα η πλούσια μουσική παράδοση του Κοσσυφοπεδίου, το μεγαλύτερο μέρος της οποίας, δυστυχώς, δεν έχει ψηφιοποιηθεί και αποθηκευτεί σε αρχεία. Η σημασία της έγκειται σε δύο βασικά σημεία : θεωρείται θησαυρός της πολιτιστικής κληρονομιάς της χώρας και συμβάλλει στη διευκρίνηση της αλβανικής ιστορίας εκείνης της εποχής. Εχει επίσης αποτελέσει πηγή έμπνευσης και επιρροής σε πολλούς τομείς, συμπεριλαμβανομένης της μουσικής σύνθεσης στις επόμενες γενιές. Στο έργο ενός από τους σημαντικότερους και πρώτους συνθέτες, του Ρέτζο Μουλίκι, είναι ολοφάνερη η παραδοσιακή έμπνευση και επιρροή.
Μερικές από τους λίγους διεθνείς μουσικούς καλλιτέχνες Αλβανικής καταγωγής γεννήθηκαν ή και μεγάλωσαν στην πόλη, όπως η Ρίτα Όρα, η Ντούα Λίπα και η Έρα Ιστρέφι.
Θέατρο
Η πόλη της Πρίστινα φιλοξενεί μόνο τρία ενεργά θέατρα, το Εθνικό Θέατρο, το Όντα και το Θέατρο Ντόντονα, που βρίσκονται στο κέντρο της Πρίστινα. Παρουσιάζουν ζωντανές παραστάσεις κάθε εβδομάδα. Το Εθνικό Θέατρο βρίσκεται στο κέντρο της πόλης, κοντά στο κεντρικό κυβερνητικό κτίριο και ιδρύθηκε το 1946. Το Θέατρο Οντα βρίσκεται στο κτίριο του Κέντρου Νεολαίας και το Θέατρο Ντόντονα στην περιοχή Βελούσα, κοντά στην πλατεία Ιμπραήμ Ρουγκόβα.
Το Εθνικό Θέατρο του Κοσσυφοπεδίου είναι το κορυφαίο θεατρικό ίδρυμα της χώρας που έχει το μεγαλύτερο αριθμό παραγωγών. Το θέατρο είναι το μόνο δημόσιο θέατρο στο Κοσσυφοπέδιο και επομένως χρηματοδοτείται από το Υπουργείο Πολιτισμού, Νεότητας και Αθλητισμού. Εχει ανεβάσει πάνω από 400 παραστάσεις, που τις παρακολούθησαν πάνω από 3 εκατομμύρια θεατές.
Φεστιβάλ και εκθέσεις
Τα φεστιβάλ και οι εκδηλώσεις είναι από τα πράγματα που οι άνθρωποι στην Πρίστινα απολαμβάνουν, χωρίς να βιάζονται. Παρά το γεγονός ότι έχει πολύ μικρή έκταση η Πρίστινα έχει αρκετά φεστιβάλ και εκδηλώσεις. Η ποικιλομορφία των φεστιβάλ δίνει τη δυνατότητα σε ανθρώπους διαφορετικών προτιμήσεων να βρεθούν σε μια μικρή πόλη.
Στο Διεθνές Φεστιβάλ Κινηματογράφου της Πρίστινα προβάλλονται διακεκριμένες διεθνείς κινηματογραφικές παραγωγές της περιοχής των Βαλκανίων και πέραν αυτής και δίνεται έμφαση στην κινηματογραφική βιομηχανία του Κοσσυφοπεδίου. Το φεστιβάλ καθιερώθηκε μετά τη διακήρυξη της ανεξαρτησίας του Κοσσυφοπεδίου το 2008. Μετά την ανεξαρτησία του το 2008 το Κοσσυφοπέδιο εξέτασε τρόπους για την προώθηση της πολιτιστικής και καλλιτεχνικής του εικόνας.
Ένα από τα σημαντικότερα είναι το Φεστιβάλ Πιάνου Σοπέν της Πρίστινα, που ιδρύθηκε για πρώτη φορά με την ευκαιρία των 200ών γενεθλίων του Σοπέν το 2010 από την Ένωση Σοπέν του Κοσσυφοπεδίου. Πρόκειται για ένα παραδοσιακό φεστιβάλ πιάνου που διοργανώνεται κάθε χρόνο την άνοιξη και θεωρείται εθνικός θησαυρός. Εχει παρουσιάσει ερμηνείες παγκοσμίως γνωστών πιανιστών, όπως ο Πίτερ Ντόνοχε και η Τζανίνα Φιαλκόβσκα, μουσικών Κοσοβάρων Αλβανών διεθνούς φήμης όπως η Αρντίτα Στάτοβτσι, η Αλμπέρτα Τρόνι και ντόπιων ταλέντων. Το Φεστιβάλ προσπαθεί να προωθήσει την τέχνη της ερμηνείας, την ορθή αξία της μουσικής και τις τεχνικές που την συνοδεύουν. Το Φεστιβάλ έχει αποτελέσει πηγή έμπνευσης για τη δημιουργία άλλων μουσικών φεστιβάλ όπως τα Remusica και Kamerfest.
Το DAM Festival Pristina είναι μία από τις σημαντικότερες πολιτιστικές εκδηλώσεις που λαμβάνουν χώρα στην πρωτεύουσα. Είναι ένα ετήσιο μουσικό φεστιβάλ που συγκεντρώνει νέους και ταλαντούχους ντόπιους και ξένους μουσικούς από όλο τον κόσμο. Αυτό το φεστιβάλ επιδιώκει τον εμπλουτισμό της πολιτιστικής σκηνής του Κοσσυφοπεδίου με το συνδυασμό του παραδοσιακού και του σύγχρονου. Το φεστιβάλ ιδρύθηκε από τον τότε φοιτητή καλών τεχνών, γνωστό τηλεοπτικό παραγωγό, μουσικό, δημοσιογράφο και διευθυντής της Φιλαρμονικής Ορχήστρας του Κοσσυφοπεδίου, Ντάρνταν Σελιμάι.
Η Πρίστινα είχε πάντα αναπτυγμένο εμπόριο λόγω της θέσης της στους εμπορικούς δρόμους των Βαλκανίων. Οι εμποροπανηγύρεις άρχισαν από τη μεσαιωνική περίοδο, όταν φημιζόταν για τις ετήσιες εμποροπανηγύρεις τις και τα αντικείμενά της από κατσικίσιο δέρμα και μαλλί. Παρά το γεγονός ότι η Πρίστινα, ή το Κοσσυφοπέδιο εν γένει, δεν είναι γνωστό για τις εκθέσεις της με την ανάπτυξη του πολιτισμού και ιδιαίτερα μετά τον τελευταίο πόλεμο του 1999 η Πρίστινα ανέπτυξε τη διεξαγωγή τέτοιων εκδηλώσεων. Κάθε χρόνο πραγματοποιούνται διάφορες εκθέσεις στην πρωτεύουσα. Η διάρκεια αυτών των εκθέσεων είναι συνήθως μικρή, μερικές διαρκούν μόνο ένα απόγευμα ενώ άλλες περίπου 3 ημέρες, μία εβδομάδα ή και περισσότερο. Έχουν μεγαλώσει σε μέγεθος και σημασία τα τελευταία χρόνια. Οι εκθέσεις αυτές διοργανώνονται ετησίως και είναι ανοικτές στους εμπορικούς επισκέπτες και το κοινό. Ο αριθμός των εκθετών και των επισκεπτών είναι συνήθως πολύ υψηλός.
Εκπαίδευση
Η Πρίστινα είναι το εκπαιδευτικό κέντρο της χώρας και έχει πολλά δημόσιακαι ιδιωτικά σχολεία πρωτοβάθμιας και δευτεροβάθμιας εκπαίδευσης, κολέγια, ακαδημίες και πανεπιστήμια, που βρίσκονται σε διαφορετικές περιοχές της πόλης. Το Πανεπιστήμιο της Πρίστινα είναι το μεγαλύτερο και παλαιότερο πανεπιστήμιο της πόλης και ιδρύθηκε τον 20ό αιώνα.
Τα οικονομικά, οι τέχνες, η δημοσιογραφία, η ιατρική, η οδοντιατρική, η φαρμακευτική, η κτηνιατρική και η μηχανική είναι από τα πιο δημοφιλή πεδία που προσελκύουν πολλούς νέους φοιτητές από άλλες πόλεις και χώρες στην Πρίστινα. Είναι γνωστή για τα εκπαιδευτικά της ιδρύματα όπως το Πανεπιστήμιο της Πρίστινα, η Ακαδημία Τεχνών και η Ακαδημία Επιστημών.
Μεταξύ των πρώτων σχολείων που ήταν γνωστά στην πόλη ήταν αυτά που άνοιξαν κατά την Οθωμανική περίοδο. Οι Αλβανοί είχαν το δικαίωμα να παρακολουθούν αυτά τα σχολεία, τα περισσότερα από τα οποία ήταν θρησκευτικά, με λίγα μόνο κοσμικά.
Η πόλη έχει πολλές βιβλιοθήκες, πολλές από τις οποίες περιέχουν μεγάλες συλλογές ιστορικών και πολιτιστικών εγγράφων. Η σημαντικότερη βιβλιοθήκη όσον αφορά τις ιστορικές συλλογές εγγράφων είναι η Εθνική Βιβλιοθήκη του Κοσσυφοπεδίου.
Ενυδρείο
thumb|right|Ένας [[φαλαινοκαρχαρίας σε ενυδρείο στη Γεωργία των ΗΠΑ]] Το ενυδρείο είναι ελεγχόμενο τεχνητό περιβάλλον όπου υδρόβιοι οργανισμοί μπορούν να ζήσουν εκεί. Μέχρι μεγάλα ενυδρεία σε μουσεία φυσικής ιστορίας. Η ενασχόληση με το ενυδρείο είναι ένα διαδεδομένο χόμπι σε όλο τον κόσμο.
Οικιακά ενυδρεία
Τα οικιακά ενυδρεία, γνωστά και ως καλλωπιστικά, χωρίζονται: Ανάλογα με το αν φιλοξενούν οργανισμούς από γλυκό ή θαλασσινό νερό, σε ενυδρεία γλυκού ή θαλασσινού νερού. Υπάρχει και μια τρίτη, πιο σπάνια περίπτωση, τα ενυδρεία υφάλμυρου νερού. Ανάλογα με το ποιοι οργανισμοί ζουν μέσα, σε κοινωνικά (φιλοξενούν οργανισμούς από διάφορες περιοχές της Γης) ή βιοτοπικά (φιλοξενούν οργανισμούς που στην φύση ζούνε στην ίδια περιοχή).
Ενυδρεία γλυκού νερού
Οι κύριοι βιότοποι από τους οποίους προέρχονται τα ψάρια του εμπορίου είναι η Νότια και Κεντρική Αμερική, η Αφρική, η Ασία και η Ωκεανία. Στα κοινωνικά ενυδρεία συμβιώνουν συνήθως ψάρια και από τις τέσσερις αυτές ηπείρους, ενώ τα βιοτοπικά ενυδρεία, ανάλογα με τα ψάρια που φιλοξενούν, χωρίζονται σε αφρικανικά, ασιατικά, αμερικανικά και ωκεανικά.
Εκτός από τα ψάρια, στο ενυδρείο μπορούν να προστεθούν και υδρόβια φυτά, τα οποία προσδίδουν στο ενυδρείο ένα πιο φυσικό αποτέλεσμα και προσφέρουν και στα ψάρια που ζουν μέσα μεγαλύτερη αίσθηση ασφάλειας. Τα υδρόβια φυτά προέρχονται κυρίως από καλλιέργειες στην Αμερική, στην Ευρώπη και στην Ασία. Υπάρχουν και τα λεγόμενα ενυδρεία Ολλανδικού τύπου, που έχουν μόνο φυτά.
Το βασικότερο ίσως κομμάτι της διατήρησης ενός ενυδρείου είναι οι σωστές συνθήκες νερού και θερμοκρασίας μέσα σε αυτό.
Deadpool (ταινία)
Το Deadpool είναι αμερικανική ταινία του 2016, βασισμένη στον ομώνυμο ήρωα των κόμικς της Marvel. Διανεμήθηκε από την 20th Century Fox και είναι η όγδοη ταινία της σειράς ταινιών X-Men. Το σενάριο της ταινίας ανέλαβε ο Ρετ Ρις και ο Πολ Γουέρνικ και τη σκηνοθεσία ο Τιμ Μίλερ. Στην ταινία πρωταγωνιστούν οι Ράιαν Ρέινολντς, Μορένα Μπάκαριν και Εντ Σκράιν. Η ταινία έκανε πρεμιέρα στο Παρίσι στις 8 Φεβρουαρίου 2016, ενώ στις Ηνωμένες Πολιτείες έκανε πρεμιέρα στις 12 Φεβρουαρίου 2016.
Ενυδρείο
Ενυδρεία γλυκού νερού
Το νερό που προορίζεται για το ενυδρείο πρέπει πρώτα απ' όλα να καθαριστεί από το χλώριο και τις χλωραμίνες που περιέχει το νερό της βρύσης, καθώς επίσης κι από τυχόν βαρέα μέταλλα, που είναι βλαπτικά για πιο ευαίσθητος από τα ψάρια οργανισμούς, δηλ.τα μαλάκια και τα αρθρόποδα. Αυτό γίνεται με την προσθήκη σκευάσματος αντιχλωρίου στο νερό που πρόκειται να εισαχθεί στο ενυδρείο.
Deadpool (ταινία)
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2016 Κατηγορία:Ταινίες παραγωγής 20th Century Fox Κατηγορία:Ταινίες βασισμένες σε κόμικς της Marvel Κατηγορία:Αγγλόφωνες ταινίες Κατηγορία:Σκηνοθετικό ντεμπούτο σε ταινίες Κατηγορία:Αμερικανικές κωμικές ταινίες δράσης Κατηγορία:Αμερικανικές ταινίες μαύρης κωμωδίας Κατηγορία:Ταινίες spin-offs Κατηγορία:Αμερικανικές ταινίες με υπερήρωες Κατηγορία:X-Men (σειρά ταινιών) Κατηγορία:Ταινίες σε παραγωγή Ράιαν Ρέινολντς Κατηγορία:Ταινίες σε σενάριο Πολ Γουέρνικ Κατηγορία:Ταινίες σε σενάριο Ρετ Ρις Κατηγορία:Ταινίες της TSG Entertainment Κατηγορία:Ταινίες IMAX Κατηγορία:Ταινίες με μουσική σύνθεση Junkie XL
Ενυδρείο
Ενυδρεία γλυκού νερού
Άλλες παράμετροι του νερού που ενδιαφέρουν για ένα ενυδρείο είναι το pH και η σκληρότητα του νερού (kH η ανθρακική, δηλ. η πυκνότητα ανθρακικού οξέος στο νερό και gH η γενική σκληρότητα που δείχνει την πυκνότητα των αλάτων ασβεστίου και ιόντων μαγνησίου στο νερό). Κι αυτές οι παράμετροι -αν χρειάζεται, σύμφωνα με όσα αναφέρονται αμέσως κατωτέρω- πρέπει να ρυθμιστούν κατά την προετοιμασία του νερού προ της εισαγωγής του στο ενυδρείο.
Το κάθε ψάρι, ανάλογα με την περιοχή από την οποία προέρχεται, ζει σε διαφορετικές συνθήκες από τα υπόλοιπα. Τα περισσότερα ψάρια που προέρχονται από την Αμερική, Αφρική και Ασία ζουν σε θερμοκρασίες 26-29 βαθμών Κελσίου και σε νερό χαμηλού pH, ενώ τα χρυσόψαρα, τα ψάρια που έχουν σαν γενέτειρα λίμνες της Ανατολικής Αφρικής και τα ζωοτόκα της Κεντρικής Αμερικής προτιμούν σκληρό νερό και υψηλό pH. Αυτό σημαίνει ότι σε ένα κοινωνικό περιβάλλον θα πρέπει να προσέξουμε να μην τοποθετηθούν μαζί ψάρια (ή άλλα είδη, συμπεριλαμβανομένων και των φυτών ακόμη) ασυμβίβαστα από πλευράς συνθηκών, αλλά και μεταξύ των, καθώς ψάρια που είναι απλώς πολύ ζωηρά, μπορεί να κάνουν τα άλλα να κρύβονται, χειρότερα, ψάρια επιθετικά ή που διεκδικούν χώρο (ή που παρουσιάζουν τέτοια χαρακτηριστικά κατά την περίοδο αναπαραγωγής) μπορεί να επιτίθενται στά υπόλοιπα, ακόμα χειρότερα, να τα σκοτώνουν απλώς ή και να τρέφονται με αυτά. Στα περισσότερα μέρη της Ελλάδας το νερό είναι ουδέτερο, έτσι με μικρή επεξεργασία μπορεί να γίνει βιώσιμο για όλα τα ψάρια. Η επεξεργασία μπορεί να γίνει με τεχνητό τρόπο και την χρήση χημικών σκευασμάτων, με φυσικά υλικά τοποθετημένα μέσα στο ενυδρείο, με τη χρήση νερού απεσταγμένου ή φιλτραρισμένου από συσκευή αντίστροφης όσμωσης ή τέλος, με την χρήση όξινου και μαλακού νερού που προέρχεται από πηγή με τέτοιο νερό. Αναπλήρωση τυχόν απωλειών νερού λόγω εξατμίσεως, πρέπει να γίνεται με προσθήκη απεσταγμένου ή φιλτραρισμένου ως άνω νερού. Υπό την προϋπόθεση ότι είναι απαλλαγμένο από ρυπαντές, μπορεί να γίνει η χρήση και βρόχινου νερού, όπως συνηθιζόταν παλαιότερα, σήμερα όμως -λόγω της ρύπανσης της ατμόσφαιρας- δεν συνηθίζεται η χρήση του.
Ενυδρεία θαλασσινού νερού
Τα ενυδρεία θαλασσινού νερού μπορούν να φιλοξενούν ψάρια και κοράλλια από τους ωκεανούς του πλανήτη. Η διατήρηση ενός θαλασσινού ενυδρείου απαιτεί εμπειρία και υπομονή. Θεωρείται από τους περισσότερους το πιο δύσκολο ενυδρείο από άποψη διατήρησης. Τα θαλασσινά ενυδρεία δεν χωρίζονται, όπως τα γλυκά, ανάλογα με την καταγωγή των ψαριών που φιλοξενούν (με εξαίρεση τα σπάνια βιοτοπικα ενυδρεία Μεσογείου κι επίσης σπάνια περίπτωση μεγάλων βιοτοπικων ενυδρείων που εκθέτουν στους επισκέπτες τους ψάρια της περιοχής όπου αυτά τα ενυδρεία βρίσκονται), αλλά ανάλογα με την ποικιλία των οργανισμών που ζουν μέσα. Έτσι έχουμε τα ενυδρεία υφάλου (ενυδρεία τύπου reef) που φιλοξενούν ψάρια και κοράλλια, και τα ενυδρεία θαλασσινού με ψάρια (ενυδρεία fish only) που φιλοξενούν μονάχα ψάρια. Σε αμφότερα τα είδη των θαλασσινών ενυρείων, δεν αποκλείεται η εισαγωγή και άλλων οργανισμών, όπως π.χ. πλατυσκωλήκων, σαλιγκαριών, αχινών, γαρίδων αλλά και άλγεων, αλλά δεν γίνεται η εισαγωγή φυτών (η οποία μόνον θεωρητικά -ως δυνατότητα των μεσογειακών ενυδρείων- θα μπορούσε να υπάρξει). Σπανιότεροι, τύποι ενυδρείων, αυτά που φιλοξενούν ένα είδος μόνον λόγω ειδικών συνθηκών (π.χ. επειδή είναι επιθετικά, ευάλωτα ή λόγω ειδικών συνθηκών διατήρησης), όπως σμέρνες, ιππόκαμπους, μέδουσες.
Τα πιο θεμελιώδη τμήματα στο θαλασσινό ενυδρείο είναι το χαλίκι και η άμμος (αμφότερα κοραλλιογενους προελεύσεως) και ο θαλασσινός βράχος ο οποίος προστίθεται μέσα και για να δώσει μια αίσθηση υφάλου στο ενυδρείο αλλά και γιατί πάνω του (και στα δύο πρώτα επίσης) αποικούν πολλά χρήσιμα βακτήρια και οργανισμοί. Υπάρχουν πολλά είδη θαλασσινού βράχου και διαφέρουν κυρίως στο βάρος, στο σχήμα και στο πόσο πορώδη είναι και στην προέλευση. Πάνω στο βράχο επίσης μπορούν να κολληθούν και πολλά κοράλλια, να αναπτυχθούν και σιγά σιγά να τον καλύψουν.
Όλα τα θαλασσινά ενυδρεία απαιτούν υψηλό pH και σκληρό νερό. Εκτός από την προσθήκη αντιχλωρίου, απαραίτητη είναι και προσθήκη ειδικού ενυδρειακού αλατιού για να δημιουργήσει την σωστή αλατότητα στο νερό, σε συνδυασμό με τη χρήση νερού απεσταγμένου ή φιλτραρισμένου από συσκευή αντίστροφης όσμωσης. Επειδή το ειδικό ενυδρειακό αλάτι περιέχει ακριβώς τις ουσίες και στις δεδομένες αναλογίες που υπάρχουν στη θάλασσα, συνιστάται η χρήση απεσταγμένου ή φιλτραρισμένου ως άνω νερού, προκειμένου να μην αλλοιωθούν οι αναλογίες από τις ουσίες που περιέχουν τα άλλα νερά (δηλ. βρύσης, πηγής) που χρησιμοποιούνται στα ενυδρεία γλυκού νερού. Αναπλήρωση τυχόν απωλειών νερού λόγω εξατμίσεων (φαινόμενο που είναι πιο έντονο στα θαλασσινά ενυδρεία, δεδομένου ότι συχνά είναι ανοικτά, δίχως κάλυμμα), πρέπει να γίνεται με προσθήκη απεσταγμένου ή φιλτραρισμένου ως άνω νερού. Η αναπλήρωση αυτών των απωλειών, είναι περισσότερο σημαντική στα ενυδρεία υφάλου, δεδομένου ότι τα κοράλλια είναι πιο ευαίσθητα σε μεταβολές των συνθηκών του περιβάλλοντος απ' ότι τα ψάρια. Υπό την προϋπόθεση ότι είναι απαλλαγμένο από ρυπαντές, μπορεί να γίνει η χρήση και βρόχινου νερού, όπως συνηθιζόταν παλαιότερα, σήμερα όμως -λόγω της ρύπανσης της ατμόσφαιρας- δεν συνηθίζεται η χρήση του.
Η βιολογία του ενυδρείου
Με τον όρο βιολογία στο ενυδρείο εννοούμε τις αποικίες των βακτηρίων που ζουν σε αυτό. Το ενυδρείο είναι ένα φυσικό οικοσύστημα και όπως όλα τα οικοσυστήματα, στηρίζεται στις αποικίες βακτηρίων που ζουν σε αυτό για την επιβίωσή του. Τα βακτήρια αποδομούν ουσίες στο νερό που είναι τοξικές για τα ψάρια και έτσι βοηθάνε στο να μετατραπεί το ενυδρείο σε ένα ισορροπημένο οικοσύστημα. Τα βακτήρια σε ένα ενυδρείο ζουν παντού, μέσα στην άμμο και πάνω στις επιφάνειες του ενυδρείου. Αν φιλοξενούνται λίγα ψάρια στο ενυδρείο, ο πληθυσμός των βακτηρίων είναι επαρκής για να καλύψει τις ανάγκες τους. Επειδή όμως συνήθως στα οικιακά ενυδρεία η ιχθυοφόρτωση είναι μεγάλη, απαραίτητη κρίνεται η χρήση φίλτρου στο ενυδρείο. Το φίλτρο περιέχει το λεγόμενο βιολογικό υλικό, ένα υλικό κεραμικής συνήθως προέλευσης, πολύ πορώδες, που παρέχει ευνοϊκές συνθήκες για τα βακτήρια να αποικίσουν εκεί (βιολογικό φίλτρο).
Στο θαλασσινό ενυδρείο δεν απαιτείται η προσθήκη βιολογικού υλικού. Ο θαλασσινός βράχος προσφέρει αρκετά μεγάλη επιφάνεια για να αποικίσει ένας επαρκής αριθμός βακτηρίων. Δεν αποκλείεται όμως η ύπαρξη φίλτρου (εσωτερικού -σπανίως, καθώς δεν συνηθίζεται σε μεγάλα ενυδρεία, όπως συνήθως είναι τα θαλασσινά- ή εξωτερικού ή και με την μορφή δεξαμενής που ονομάζεται sump) που έχει βιολογικό υλικό και η προσθήκη βακτηριδίων.
Ο κύκλος του αζώτου
Ο κύκλος του αζώτου είναι ο πιο βασικός κύκλος που συμβαίνει στο ενυδρείο. Η αρχή του κύκλου γίνεται με την δημιουργία αμμωνίου (NH4) και αμμωνίας (NH3) στο νερό (το πρώτο σε χαμηλό pH και το δεύτερο σε υψηλό, ιδίως πάνω από 8, με το πρώτο να είναι λιγότερο επικίνδυνο από το δεύτερο και να μετατρέπεται σε αμμωνία, σε περίπτωση αύξησης του pH), που παράγεται από τις εκκρίσεις των ψαριών και την αναπνοή τους. Η αμμωνία είναι άκρως τοξική και δηλητηριώδης για τα ψάρια, και πρέπει να αποδομείται από το ενυδρείο. Την δουλειά αυτή αναλαμβάνουν τα νιτροποιητικά βακτήρια (nitrosomonas), τα οποία μετατρέπουν το αμμώνιο και την αμμωνία σε νιτρώδη άλατα. Αυτά δεν είναι τόσο τοξικά για τα ψάρια, αλλά συνεχίζουν να είναι σχετικά επικίνδυνα. Στην συνέχεια, μια άλλη ομάδα νιτροποιητικών βακτηρίων (τα nitrobacter) μετατρέπει τα νιτρώδη ιόντα σε νιτρικά. Τα νιτρικά άλατα δεν είναι τοξικά για τα ψάρια και ταυτόχρονα μπορούν να απορροφηθούν από τα φυτά του ενυδρείου. Για ένα ενυδρείο που έχει ολοκληρώσει τον κύκλο του αζώτου, δηλαδή δεν ανιχνεύονται στο νερό του αμμωνιο, αμμωνία ή νιτρώδη άλατα παρά μόνο νιτρικά (σε επιτρεπόμενα επίπεδα συγκέντρωσης), χρησιμοποιείται ο όρος στρωμένο ενυδρείο.
Ζερόμ Κοτζιά
Ο Ζερόμ Εζέν Κοτζιά (Jérôme Eugène Coggia, 18 Φεβρουαρίου 1849 – 15 Ιανουαρίου 1919) ήταν Γάλλος αστρονόμος με καταγωγή από την Κορσική.
Ο Κοτζιά γεννήθηκε στο Αιάκειο (Αζαξιό) της Κορσικής και εργάσθηκε στο Αστεροσκοπείο της Μασσαλίας από το 1866 μέχρι το 1917.
Ο Κοτζιά ανακάλυψε αρκετούς κομήτες και 5 αστεροειδείς. Μεταξύ των κομητών ο αναφερόμενος συνήθως ως «Κομήτης Κοτζιά» ήταν ο φωτεινός C/1874 H1. Ο σημαντικότερος όμως είναι ο περιοδικός κομήτης 27P/Κρόμελιν, γνωστός παλαιότερα ως «Κομήτης Πονς-Κοτζιά-Βίνεκε-Φορμπς» (πλέον η Διεθνής Αστρονομική Ένωση δέχεται το πολύ τρία ονόματα αστρονόμων στην ονομασία ενός κομήτη).
Οι κομήτες που ανακάλυψε
Συγκεκριμένα ο Κοτζιά ανεκάλυψε μόνος ή με άλλους αστρονόμους (αλλά ανεξάρτητα από αυτούς) τους παρακάτω 6 κομήτες:
Από τους αστεροειδείς, ο πρώτος που ανακαλύφθηκε από τον Κοτζιά είναι ο 96 Αίγλη, το 1868, και ο τελευταίος ο 444 Γκύπτις, το 1899.
Βραβεύσεις
Ο Κοτζιά βραβεύθηκε από τη Γαλλική Ακαδημία Επιστημών με το Βραβείο Λαλάντ το 1873 και πάλι το 1916. Επίσης, τιμήθηκε από την Αστρονομική Εταιρεία του Ειρηνικού με το «Μετάλλιο Κομητών Donohoe» για την ανακάλυψη του κομήτη C/1890 O1 (το μετάλλιο άρχισε να απονέμεται από εκείνο το έτος, το 1890).
Εξωτερικοί σύνδεσμοι
Κατηγορία:Γάλλοι αστρονόμοι Κατηγορία:Κορσικανοί Κατηγορία:Αστρονόμοι του 19ου αιώνα
Στερνοκλειδομαστοειδής μυς
Ο στερνοκλειδομαστοειδής μυς πήρε το όνομά του από τα ονόματα των εκφύσεών του, δηλαδή από το στέρνο και την κλείδα. Οι δύο αυτές εκφύσεις καταφύονται στη μαστοειδή απόφυση του κροταφικού οστού. Με την ενέργεια του μυός προκαλείται περιστροφή του κεφαλιού και έκταση προς τα πίσω όταν συσπώνται ταυτόχρονα ο δεξιός και αριστερός στερνοκλειδομαστοειδή μυς. Ο μυς νευρώνεται από το παραπληρωματικό νεύρο, δηλαδή από την 11η εγκεφαλική συζυγία.
Πηγές και Παραπομπές
Κατηγορία:Μυϊκό σύστημα
Τουναϊτσά
Η Τουναϊτσά (Ρωσικά: Тунайча) είναι η δεύτερη μεγαλύτερη λίμνη στη Σαχαλίνη. Έχει έκταση 174 τ.χλμ. και βρίσκεται στην περιοχή Κορσάκοβ, στα βόρεια της πεδιάδας Μουράβιοβ. Είναι φυσικό μνημείο με περιφερειακή σημασία. Είναι αλμυρή, τύπου λιμνοθάλασσας.
Εξωτερικοί σύνδεσμοι
Κατηγορία:Λίμνες της Ρωσίας Κατηγορία:Όμπλαστ της Σαχαλίνης
Ερπετολογία
Η ερπετολογία αποτελεί ιδιαίτερο επιστημονικό κλάδο της ζωολογίας με ουσιαστικό αντικείμενο έρευνας και μελέτης τα σπονδυλωτά ερπετά και σπονδυλωτά αμφίβια ζώα. Η σύνθετη ονομασία του όρου ετυμολογείται από τις λέξεις "ερπετό" και "λόγος" (-λογία = μελέτη, γνώση). Οι ζωολόγοι του κλάδου αυτού, όπου σε πρακτική ενάσκηση μελετούν ειδικά τη φύση και τη ζωή των ερπετών. καλούνται ερπετολόγοι.
Κλάδοι Ερπετολογίας
Επιμέρους κλάδοι της ερπετολογίας είναι: η Οφιολογία ή Οφιδολογία, η Σαυρολογία ή Σαυροειδολογία, η Βατραχιολογία και η Χελωνιολογία.
Ιστορία
Η ερπετολογία αποτελεί τον αρχαιότερο κλάδο της ζωολογίας λαμβάνοντας υπόψη τις αρχαιότερες ιστορικές αναφορές και περιγραφές ειδών ζώων, αλλά και ο προϊστορικότερος αν λάβουμε υπόψη τις διάφορες μυθολογικές αναφορές των διαφόρων λαών. Η ιδιόρρυθμη μορφολογία του σώματος των ερπετών, το μέγεθος, η καταπληκτική δύναμή ορισμένων, η εντυπωσιακή ευκινησία άλλων, το επώδυνο ή και θανατηφόρο δηλητήριο μερικών εξ αυτών καθώς και διάφορες άλλες ιδιότητες που παρουσιάζουν τα ερπετά, κυριολεκτικά εξόγκωσαν τη φαντασία στη παραγωγή παράδοξων και τρομερών μύθων. Οι περισσότεροι λαοί απέδιδαν τη γέννησή των ερπετών απ΄ ευθείας από τους θεούς με κίνητρο το φόβητρο των ανθρώπων. Στην ελληνική μυθολογία απαντώνται μύθοι επί μύθων αναφερόμενοι σε φίδια και φιδόμορφα τέρατα, δράκους. καθώς και σε ανθρωποφάγα αμφίβια. Αλλά και η Παλαιά Διαθήκη δεν υστερεί σε ανάλογες αναφορές ξεκινώντας από το προπατορικό αμάρτημα, όπου το πνεύμα του κακού λαμβάνει τη μορφή φιδιού και φθάνοντας στην σαραντάχρονη περιπλάνηση των Εβραίων στην έρημο του Σινά όπου ο Γιαχβέ εξαπέστειλε ιοβόλα φίδια εναντίον τους για την απιστία τους και τους γογγυσμούς τους κατά του Μωυσή. Στη δε Αίγυπτο απαντώνται πλείστες ιερογλυφικές παραστάσεις με ερπετά μερικά των οποίων και είχαν θεοποιηθεί. Αντίθετα στην αρχαία Ελλάδα των κλασικών χρόνων το φίδι αποτελούσε ήδη έμβλημα της ιατρικής.
Συνέπεια όλων των παραπάνω ήταν να στραφεί το ενδιαφέρον πολλών αρχαίων φιλοσόφων και φυσικών προς τα ερπετά με σπουδαίες καταγραφές. Πρώτος που άρχισε να κατατάσσει τα ερπετά μεθοδικά, λαμβάνοντας υπόψη χαρακτηριστικά του σώματός τους, όπως το μέγεθος, το σχήμα, τις φολίδες κ.λ.π. ήταν ο Αριστοτέλης όπου η αναλυτική του μελέτη έθεσε τις βάσεις της μέλλουσας ερπετολογίας. Ο δε Πλίνιος και ο Διοσκορίδης μελέτησαν μόνο τα φίδια εκείνα που σχετίζονταν με τη φαρμακευτική και την ιατρική. Η ερπετολογία άρχισε να σημειώνει μεγάλη πρόοδο μόλις από τον 19ο αιώνα.
Εξωτερικοί σύνδεσμοι
Ερπετολογια
Κρανιά Πέλλας
Η Κρανιά ή Κρανέα είναι οικισμός της Κεντρικής Μακεδονίας στην Περιφερειακή Ενότητα Πέλλας.
Γεωγραφικά - Ιστορικά στοιχεία
Η Κρανιά βρίσκεται ανατολικά του ποταμού Μογλενίτσα (Αλμωπαίος) σε υψόμετρο 320 μέτρα ενώ απέχει περίπου 23 χλμ. Β. από την Σκύδρα (έδρα του δήμου) και 79 χλμ. Δ.-ΒΔ. από την Θεσσαλονίκη.
Αναφέρεται επίσημα για πρώτη φορά το 1928 να προσαρτάται στην τότε κοινότητα Αψάλου και το 1963 στο ΦΕΚ 112Α - 16/07/1963 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Λιθαριά αποτελούν την κοινότητα Κρανέας η οποία υπάγεται στη δημοτική ενότητα Μενηίδος του Δήμου Σκύδρας ενώ σύμφωνα με την απογραφή του 2011 απογράφησαν 73 κάτοικοι.
Οι απογραφές πληθυσμού μετά τον Β' Παγκόσμιο Πόλεμο είναι:
Παραπομπές
Κρανια Κρανια
Βυλάζωρα
Τα Βυλάζωρα ήταν αρχαία παιονική πόλη της πρώιμης κλασσικής εποχής. Εντοπίζεται κοντά στο σημερινό χωριό Κνέζιε της Βόρειας Μακεδονίας. Δεν θα πρέπει να συγχέεται με την σημερινή πόλη Βέλες, που βρίσκεται σε απόσταση είκοσι χιλιομέτρων από αυτή.
Ιστορία
Οι αρχαίες πηγές δεν είναι ιδιαίτερα αναλυτικές στην περιγραφή της πόλης. Σύμφωνα με τον Πολύβιο ήταν η μεγαλύτερη πόλη της Παιονίας όταν κατακτήθηκε από τον Φίλιππο Ε', ο οποίος την οχύρωσε με σκοπό την προστασία του περάσματος στη Μακεδονία από τις επιδρομές των Δαρδανών. Πιθανότατα ο Φίλιππος να πήρε την πόλη από τα χέρια των ίδιων των Δαρδανών και όχι των Παιόνων, που εκείνη την περίοδο είχαν πλέον χάσει τη δύναμή τους. Έπειτα η πόλη συμμετείχε στον πόλεμο του γιου του Φιλίππου, Περσέα στον πόλεμο εναντίον των Ρωμαίων. Κατά τη διάρκεια του 2ου αιώνα π.Χ. εγκαταλείφθηκε και χρησίμευσε ως πηγή οικοδομικών υλικών.
Αρχαιολογικά ευρήματα
Η ανακάλυψη του χώρου συνέβη το 1976. Διάσπαρτες έρευνες έλαβαν χώρα μεταξύ 1980 και 1990 αλλά ο κύριος όγκος των ερειπίων της αποκαλύφθηκε μετά από ανασκαφές που πραγματοποίησαν το 2008 το Texas Foundation for Archaeological & Historical Research Αυτές έφεραν στο φως πολλά κατασκευαστικά στρώματα που περιλαμβάνουν αμυντικά τείχη, ένα μαγειρίο και ορισμένα κτήρια. Κυριαρχεί ο δωρικός ρυθμός.
Εξωτερικοί σύνδεσμοι
Κατηγορία:Αρχαία Παιονία Κατηγορία:Αρχαιολογικοί τόποι στη Βόρεια Μακεδονία Κατηγορία:Δήμος Σβέτι Νίκολε
Αρχή της δεδηλωμένης
Ρητή διάταξη έγινε για πρώτη φορά στο Σύνταγμα του 1927 και διατηρήθηκε στα νεότερα Συντάγματα
Στο Σύνταγμα του 1975 και την αναθεώρησή του 1986 καθορίστηκαν οι ελευθερίες και υποχρεώσεις του Αρχηγού του Κράτους ως προς τα πρόσωπα στα οποία δίνει εντολή σχηματισμού κυβέρνησης. Με λεπτομερείς διατάξεις αποτρέπεται ο κίνδυνος, ο Πρόεδρος της Δημοκρατίας να περιφρονήσει την ιεραρχία του κόμματος και να διορίσει πρωθυπουργό άλλο στέλεχός του ή κατά τον Αναστάση Πεπονή «να καλέσει οποιονδήποτε φίλο του [...] και να τον χρίσει πρωθυπουργό». , σύμφωνα με τη ρήση του βασιλιά Παύλου του Α' ότι μπορεί να διορίσει πρωθυπουργό «ακόμη και τον κηπουρό του».
Ο Πρόεδρος της Δημοκρατίας είναι υποχρεωμένος να διορίσει Πρωθυπουργό τον αρχηγό του κόμματος (ή αυτόν που προτείνει η κοινοβουλευτική ομάδα του κόμματος) που διαθέτει στη Βουλή την απόλυτη πλειοψηφία των εδρών. Αν κανένα κόμμα δεν διαθέτει την απόλυτη πλειοψηφία, ο Πρόεδρος της Δημοκρατίας παρέχει στον αρχηγό του κόμματος που διαθέτει τη σχετική πλειοψηφία διερευνητική εντολή για να διακριβωθεί η δυνατότητα σχηματισμού Κυβέρνησης που να απολαμβάνει την εμπιστοσύνη της Βουλής και εφόσον αποτύχει διαδοχικά στους αρχηγούς των υπόλοιπων κομμάτων.
Στο ισχύον Σύνταγμα είναι ρητά κατοχυρωμένη στο άρθρο 37 παράγρ. 2 εδ. α΄. Κατά το άρθρο 84 μέσα σε δεκαπέντε ημέρες από την ορκωμοσία του Πρωθυπουργού, η Κυβέρνηση υποχρεούται να ζητήσει ψήφο εμπιστοσύνης της Βουλής. Η τελευταία διατηρεί το δικαίωμά της να άρει την εμπιστοσύνη της υπό προϋποθέσεις με ψήφο δυσπιστίας ύστερα από πρόταση μομφής. Η πρόταση εμπιστοσύνης κατά το άρθρο 84, παρ. 6 γίνεται δεκτή με την απόλυτη πλειοψηφία των παρόντων βουλευτών, άποψη με την οποία συμφωνούν οι συνταγματολόγοι Μάνεσης, Βενιζέλος και Σπυρόπουλος. Με αυτή την ερμηνεία διαφωνούσε ο Δημήτρης Τσάτσος υποστηρίζοντας ότι αφορά μόνο τη νέα έκφραση εμπιστοσύνης κατά τη διάρκεια της θητείας της.
Πηγές
Κατηγορία:Συνταγματικό Δίκαιο Κατηγορία:1875 fa:رای اعتماد Mosi tidak percaya הצעת אי אמון Motie van wantrouwen Misstroendeförklaring การอภิปรายไม่ไว้วางใจ 不信任动议
Αντώνιος Μαντζαβίνος
Βιογραφία
Ήταν διευθυντής της "Φερστ Νάσιοναλ Σίτι Μπανκ" στα 1968.
Από τις 22 Δεκεμβρίου 1966 ως τις 3 Μαΐου 1967 στην υπηρεσιακή κυβέρνηση του Ιωάννη Παρασκευόπουλου ήταν υφυπουργός Συντονισμού.
Πηγές
Κατηγορία:Έλληνες υφυπουργοί Συντονισμού
Ιερή Εικόνα Υπεραγίας Θεοτόκου Πεφανερωμένης Λευκάδας
μικρογραφία|Η Ιερή Εικόνα Υπεραγίας Θεοτόκου Πεφανερωμένης Λευκάδας Η Ιερή Εικόνα Υπεραγίας Θεοτόκου Πεφανερωμένης Λευκάδας (γνωστή και με τα προσωνύμια «Παναγία Φανερωμένη» ή «Κυρά Φανερωμένη») είναι ιερό κειμήλιο και έργο τέχνης του 19ου αιώνα. Πρόκειται για μια από τις περίφημες εικόνες της Παναγίας που φυλάσσεται στην Ιερά Μονή Υπεραγίας Θεοτόκου Πεφανερωμένης Λευκάδας.
Ιστορικά στοιχεία
Η ιστορία της Ιερής Εικόνας είναι στενά συνυφασμένη με την ιστορία της Ιεράς Μονής και χωρίζεται σε δύο περιόδους: Την περίοδο της πρώτης (πρωτότυπης) εικόνας και την περίοδο της δεύτερης εικόνας.
Πρώτη εικόνα (5ος αιώνας μ.Χ. – 1886)
Η Μονή παρουσιάζεται για πρώτη φορά το 332 μ.Χ. όπου, σε προυπάρχοντα ναό αφιερωμένο στην Παναγία, εγκαθίστανται δύο μοναχοί και χτίζουν τα πρώτα κελιά. Σύμφωνα με την παράδοση τον 5ο αιώνα μ.Χ. παραγγέλνεται από τους μοναχούς της Μονής η αγιογράφηση της Ιερής Εικόνας στην Κωνσταντινούπολη. Εκεί το έργο αναλαμβάνει ένας ιερομόναχος, ο Κάλλιστος, εφημέριος του ναού της Αγίας Σοφίας και αγιογράφος. Ο Κάλλιστος δεν είχε σκεφτεί το θέμα της εικόνας και ενώ είχε προετοιμάσει τη σανίδα στην οποία θα την αγιογραφούσε δεν είχε καταλήξει στη μορφή που θα έδινε στην Παναγία. Έτσι, και συμφωνα με τη παράδοση, μετά από μέρες προσευχής και νηστείας η μορφή της Παναγίας εμφανίστηκε στο ξύλο και στη συνέχεια ο ίδιος προσέθεσε τα χρώματα. Για το λόγο αυτό, επειδή δηλαδή η μορφή της Παναγίας φανερώθηκε, έδωσε και στην εικόνα τον τίτλο «Πεφανερωμένη» (αυτή που έχει φανερωθεί). Για τον ίδιο λόγο πήρε και το προσωνύμιο «Αχειροποίητος» (που δεν έγινε από ανθρώπινο χέρι). Η εικόνα έφτασε στη Λευκάδα και εορτάζοταν το Σάββατο του Ακάθιστου Ύμνου.
Δεύτερη εικόνα (1887 – σήμερα)
Μετά την καταστροφή του Καθολικού και της εικόνας το 1886 o τότε ηγούμενος Φιλάρετος Καρύδης ανέθεσε στο αγιορείτη ιερομόναχο Βενέδικτο Καββαδά να βρει στο Άγιο Όρος κατάλληλο αγιογράφο για να αγιογραφήσει πιστό αντίγραφο της Ιερής Εικόνας. Ο ιερομόναχος Βενέδικτος Καββαδάς ανέθεσε στον αγιογράφο και ιερομόναχο της συνοδείας των Γαλατσιάνων του Καρακαλινού κελιού του Γενεσίου της Θεοτόκου στις Καρυές του Αγίου Όρους Βενιαμίν Κοντράκη την αγιογράφηση της Ιερής Εικόνας. Ο Κουτλουμουσιανός ιερομόναχος Ανατώλιος Μεσολογγίτης καθώς και Λευκαδίτες που βρίσκονταν τότε στο Άγιο Όρος βοήθησαν οικονομικά την αγιογράφηση της εικόνας. Η αγιογράφηση ολοκληρώθηκε το 1887.
Η Ιερή Εικόνα έφτασε στη Λευκάδα την παραμονή του Αγίου Πνεύματος 24 Μαΐου (Ιουλιανό) / 5 Ιουνίου (Γρηγοριανό) 1887 όπου την υποδέχτηκε κλήρος και λαός. Την επόμενη ημέρα ανήμερα του Αγίου Πνεύματος 25 Μαΐου (Ιουλιανό) / 6 Ιουνίου (Γρηγοριανό) 1887 έγινε η «ενθρόνιση» της στο καθολικό της Ιεράς Μονής. Έκτοτε η Σύναξη της Υπεραγίας Θεοτόκου Πεφανερωμένης Λευκάδας τιμάται κάθε χρόνο ανήμερα του Αγίου Πνεύματος.
Περιγραφή
Η εικόνα αποτελεί έργο Αγιορείτικης αγιογραφίας του 19ου αιώνα με προφανείς δυτικές επιδράσεις. Είναι διαστάσεων 120 εκατοστά ύψος και 80 εκατοστά πλάτος. Το θέμα της είναι καθαρά προσωπογραφικό χαρακτηριστικό δείγμα του τύπου της «Κυρίας των Αγγέλων». Αποτελείται από τέσσερα πρόσωπα: Την Παναγία, τον Ιησού Χριστό, και τους Αρχαγγέλους Μιχαήλ και Γαβριήλ. Για την αγιογράφηση της εικόνας χρησιμοποιήθηκε από τον αγιογράφο σε μεγάλο βαθμό η τεχνοτροπία της ακιδογραφίας ή περισσότερη γνωστή ως sgraffito. Κατά την τεχνική του sgraffito η επιφάνεια του ξύλου στρώνεται με ένα προκαταρκτικό χρώμα, στη συνέχεια επιστρώνεται με δεύτερο χρώμα και τέλος η δεύτερη στρώση χρώματος, το επίχρισμα, με τη βοήθεια ακίδας αφαιρείται ώστε το αποτέλεσμα να έχει το χρώμα του υποστρώματος. Στην περίπτωση της εικόνας το υπόστρωμα είναι φύλλο χρυσού.